CELEX: 32003D0160
Language: lt
Date: 1046995200000
Title: 2003 m. kovo 7 d. Komisijos sprendimas, iš dalies keičiantis Europos Parlamento ir Tarybos reglamento (EB) Nr. 2037/2000 nuostatas dėl halono 1301 ir halono 1211 naudojimo (pranešta dokumentu Nr. C(2003) 691)

Svarbus teisinis pranešimas

|

32003D0160

Oficialusis leidinys L 065 , 08/03/2003 p. 0029 - 0030

		Komisijos sprendimas2003 m. kovo 7 d.iš dalies keičiantis Europos Parlamento ir Tarybos reglamento (EB) Nr. 2037/2000 nuostatas dėl halono 1301 ir halono 1211 naudojimo(pranešta dokumentu Nr. C(2003) 691)(2003/160/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. birželio 29 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų [1] su paskutiniais pakeitimais, padarytais Reglamentu (EB) Nr. 2039/2000 [2], ypač į jo 4 straipsnio 4 dalies iv punktą,kadangi:(1) Atlikdama Reglamento (EB) Nr. 2037/2000 4 straipsnio 4 dalies iv punkte numatytą peržiūrą ir pasikonsultavusi su kariniais ir kitais dalyviais, Komisija priėmė šias išvadas dėl halono 1301 ir halono 1211 naudojimo.(2) Šiuo metu halonas 1301 naudojamas degalų bakui stabilizuoti F-16 kariniuose orlaiviuose. Šiuo metu neturima kitų alternatyvų, kurios sudarytų sąlygas užgesinti gaisrą ir susilpninti sprogimą pagal tūrio-masės santykį, priimtiną degalų bako stabilizavimui kariniame orlaivyje. Panašu, kad numatomoje ateityje ir tikrai iki 2003 m. gruodžio 31 d., kai pagal Reglamento (EB) Nr. 2037/2000 4 straipsnio 4 dalies v punktą turi būti sustabdytas bet koks būtiniausias naudojimas, nebus surasta alternatyva, kurią būtų galima instaliuoti ir naudoti F-16 kariniame orlaivyje. Todėl halono 1301 naudojimą reikėtų įtraukti į Reglamento (EB) Nr. 2037/2000 VII priede pateiktą būtiniausių halono naudojimo atvejų sąrašą.(3) Tiek halonas 1301, tiek halonas 1211 šiuo metu naudojamas karinėse sausumos transporto priemonėse ir karo laivuose plotams, kuriuose įrengti personalo ir variklių skyriai, apsaugoti. Vis dėlto, tik halono 1301 naudojimui taikoma Reglamento (EB) Nr. 2037/2000 numatyta išimtis. Tokios haloną 1211 naudojančios karinės įrangos pertvarkymas, kad joje būtų galima naudoti haloną 1301, būtų brangus ir tik pakenktų ozono sluoksnio apsaugai, kadangi halonui 1301 būdingas ozoną ardantis potencialas yra daugiau nei tris kartus didesnis už halono 1211. Be to, labai tikėtina, kad finansinių išteklių nukreipimas įrangai pertvarkyti, kad joje būtų galima naudoti haloną 1301, sustabdytų ozono neardančio potencialo alternatyvų kūrimą. Todėl halono 1211 naudojimas karinėse sausumos transporto priemonėse ir karo laivuose plotams, kuriuose įrengti personalo ir variklių skyriai, apsaugoti, turėtų būti įtrauktas į Reglamento (EB) Nr. 2037/2000 VII priede pateiktą būtiniausių halono naudojimo atvejų sąrašą.(4) Todėl atitinkamai reikėtų iš dalies pakeisti Reglamentą (EB) Nr. 2037/2000.(5) Šiame sprendime numatytos priemonės atitinka Reglamento (EB) Nr. 2037/200018 straipsnio 1 dalimi įkurto Komiteto nuomonę,PRIĖMĖ ŠĮ SPRENDIMĄ:1 straipsnisReglamento (EB) Nr. 2037/2000 VII priedas pakeičiamas šio sprendimo priedu.2 straipsnisŠis sprendimas skirtas valstybėms narėms.Priimta Briuselyje, 2003 m. kovo 7 d.Komisijos varduMargot WallströmKomisijos narė[1] OL L 244, 2000 9 29, p. 1.[2] OL L 244, 2000 9 29, p. 26.--------------------------------------------------PRIEDASReglamento (EB) Nr. 2037/2000 VII priedas pakeičiamas taip:"VII PRIEDASBūtiniausi halono naudojimo atvejaiHalono 1301 naudojimas:- orlaivyje įgulos kabinoms, variklio gondoloms, krovinių patalpoms ir skyriams, kuriuose esantis oras yra nusausintas bei išvalytas (dry bays), apsaugoti ir degalų bakams stabilizuoti,- karinėse sausumos transporto priemonėse ir karo laivuose plotams, kuriuose įrengti personalo ir variklių skyriai, apsaugoti,- įrengtoms vietoms, kuriose gali susidaryti degūs skysčiai ir (arba) dujos, stabilizuoti kariniuose, naftos, dujų ir naftos chemijos sektoriuose bei esančiuose krovininiuose laivuose,- nacionaliniam saugumui svarbiems ginkluotųjų pajėgų ir kitiems žmonių valdomiems ryšių ir vadovavimo centrams stabilizuoti,- plotams, kuriuose gali kilti radioaktyvios medžiagos pasklidimo rizika, stabilizuoti,- Lamanšo tunelyje, susijusiuose įrenginiuose ir riedmenyse.Halono 1211 naudojimas:- karinėse sausumos transporto priemonėse ir karo laivuose plotams, kuriuose įrengti personalo ir variklių skyriai, apsaugoti,- orlaiviuose naudojamuose nešiojamuose gesintuvuose ir stacionariuose variklių gesinimo įrenginiuose,- orlaivyje įgulos kabinoms, variklio gondoloms, krovinių patalpoms ir skyriams, kuriuose esantis oras yra nusausintas bei išvalytas (dry bays), apsaugoti,- asmeniniam saugumui užtikrinti būtinuose gesintuvuose, kuriuos naudoja gaisrininkai pradiniam gesinimui,- kariniuose ir policijos gesintuvuose, naudojamuose gesinti žmonėms."--------------------------------------------------